b'\n_START_ARTICLE_\nCezario pj\xc5\xabvis\n_START_PARAGRAPH_\nCezario pj\xc5\xabvis, sectio caesarea \xe2\x80\x93 n\xc4\x97\xc5\xa1tumo u\xc5\xbebaigimo operacija, kurios metu vaisius i\xc5\xa1imamas perpjovus priekin\xc4\x99 pilvo sien\xc4\x85 ir gimd\xc4\x85.\n_START_SECTION_\nIstorija\n_START_PARAGRAPH_\nSenov\xc4\x97s \xc5\xbeyd\xc5\xb3, rom\xc4\x97n\xc5\xb3, babilonie\xc4\x8di\xc5\xb3 ra\xc5\xa1tuose, mituose bei folklore galima rasti \xc4\xafrodym\xc5\xb3, kad \xc5\xa1i operacija buvo atliekama labai seniai. Deja, joki\xc5\xb3 duomen\xc5\xb3 apie operacijos metodikas ar jos atlikimo motyvus nei\xc5\xa1liko._NEWLINE_Sp\xc4\x97jama, kad Cezario pj\xc5\xabvio operacijos pavadinimas kil\xc4\x99s nuo Romos imperijos laikais veikusio \xc4\xafstatymo \xe2\x80\x9eLex cesarea\xe2\x80\x9c, kuris reikalavo, kad vaisius b\xc5\xabt\xc5\xb3 i\xc5\xa1imtas i\xc5\xa1 gimdymo metu mirusios motinos \xc4\xafs\xc4\x8di\xc5\xb3 gelb\xc4\x97jimo, krik\xc5\xa1tijimo ar atskiro laidojimo tikslu. Garsaus Romos politiko ir karved\xc5\xbeio Gajaus Julijaus Cezario pavard\xc4\x97, pasak Plinijaus Vyresniojo, kilo kai vienas jo prot\xc4\x97vis gim\xc4\x97 per lex cesarea. Ta\xc4\x8diau kiti \xc5\xa1altiniai nurodo ir kitokias reik\xc5\xa1mes._NEWLINE_Pirm\xc4\x85j\xc4\x85 Cezario pj\xc5\xabvio operacij\xc4\x85 atliko 1610 Trautmanas i\xc5\xa1 Wittenbergo, ir ji buvo nes\xc4\x97kminga._NEWLINE_Po to dar 200 met\xc5\xb3 Cezario pj\xc5\xabvio operacijos da\xc5\xbeniausiai b\xc5\xabdavo nes\xc4\x97kmingos. Moterys mirdavo nukraujavusios ar v\xc4\x97liau po komplikacij\xc5\xb3. Nesi\xc5\xabdavo nei gimdos, nei pilvo sienos. Yra \xc5\xbeinoma, kad pjaudavo su karvi\xc5\xb3 ragais._NEWLINE_Pary\xc5\xbeiuje 1789 \xe2\x80\x93 1790 m. po Cezario pj\xc5\xabvio operacijos nei\xc5\xa1gyveno n\xc4\x97 viena moteris. Pra\xc4\x97jus 100 met\xc5\xb3 pad\xc4\x97tis \xc5\xa1iek tiek pager\xc4\x97jo: Anglijoje 1865 m. i\xc5\xa1 100 moter\xc5\xb3, patyrusi\xc5\xb3 Cezario pj\xc5\xabvio operacij\xc4\x85, mir\xc4\x97 85.\n_START_SECTION_\nPastaraisiais metais\n_START_PARAGRAPH_\nKai kuriose \xc5\xa1alyse \xc5\xa1ios operacijos atliekamos ne tik d\xc4\x97l b\xc5\xabtinyb\xc4\x97s, bet ir moters pageidavimu \xe2\x80\x93 jei jau\xc4\x8dia itin stipri\xc4\x85 nat\xc5\xabralaus gimdymo baim\xc4\x99._NEWLINE_Lietuvoje Cezario pj\xc5\xabviai sudaro 28 proc. vis\xc5\xb3 gimdym\xc5\xb3.\n_START_SECTION_\nIndikacijos\n_START_PARAGRAPH_\n1. Kartotin\xc4\x97s operacijos_NEWLINE_2. Distocija_NEWLINE_3. S\xc4\x97dyn\xc4\x97s pirmeiga_NEWLINE_4. Vaisiaus hipoksija_NEWLINE_5. Kitos \xe2\x80\x93 motina serga \xc4\xafvairiomis ligomis (\xc5\xbdIV, aktyvia lytini\xc5\xb3 organ\xc5\xb3 herpes infekcija), kai n\xc4\x97\xc5\xa1tumas komplikuotas (placentos pirmeiga, kraujavimas).\n_START_SECTION_\nKomplikacijos\n_START_PARAGRAPH_\nOperacijos komplikacijos (kraujavimas, kre\xc5\xa1\xc4\x97jimo sutrikimas, gimdos pa\xc5\xa1alinimas, \xc5\xbearn\xc5\xb3, \xc5\xa1lapimo p\xc5\xabsl\xc4\x97s, \xc5\xa1lapimtaki\xc5\xb3 pa\xc5\xbeeidimas, anestezijos komplikacijos, alergin\xc4\x97s reakcijos._NEWLINE_Pooperacin\xc4\x97s komplikacijos (gimdos, pilvapl\xc4\x97v\xc4\x97s u\xc5\xbedegimas, pj\xc5\xabvio infekcija, \xc5\xa1lapimo tak\xc5\xb3 infekcija, ma\xc5\xbeakraujyst\xc4\x97, tromboembolijos)._NEWLINE_V\xc4\x97lyvosios komplikacijos (s\xc4\x85augos pilvo ertm\xc4\x97je, vaisingumo suma\xc5\xbe\xc4\x97jimas, cezario pj\xc5\xabvis kito n\xc4\x97\xc5\xa1tumo metu).'